каква е нейната цел.
 Следователно той подкрепя действия или политики, подкопаващи или застрашаващи териториалната цялост, суверенитета и независимостта на Украйна, както и стабилността и сигурността в Украйна.
 8.4.2022 г.
 916.
 Soadat NARZIEVA
 (Соадат НАРЗИЕВА)
 Място на раждане: Узбекистан
 Свързано лице: Алишер Усманов (брат)
 Гражданство: руско
 Пол: женски
 Соадат Нарзиева е сестра на Алишер Усманов — прокремълски олигарх, който има тесни връзки с руския президент Владимир Путин и е включен в списъка към Решение 2014/145/ОВППС на Съвета. Алишер Усманов е прехвърлил значителни активи на сестра си Соадат Нарзиева, включително еднократно плащане или дарение в размер на 3 милиона щатски долара. Освен това тя е притежавала 27 швейцарски банкови сметки, съдържащи стотици милиони долари, които могат да бъдат свързани с брат ѝ Алишер Усманов. Тя е свързана и с шест офшорни дружества, чиято дейност може да бъде свързана с Усманов. Следователно Соадат Нарзиева е свързана с Алишер Усманов, който е оказвал активна материална или финансова подкрепа на и е извличал ползи от лицата, вземащи решения в Русия, отговарящи за анексирането на Крим и дестабилизирането на Украйна, като същевременно е оказвал активна подкрепа за политиките на руското правителство за дестабилизиране на Украйна.
 8.4.2022 г.
 917.
 Musa Yusupovich BAZHAEV
 (Муса Юсупович БАЖАЕВ)
 Дата на раждане: 11.5.1966 г.
 Място на раждане: Ачхой Мартан, Чечения
 Длъжност: руски бизнесмен; понастоящем председател на московската група „Alliance“, която притежава активи в нефтения, строителния, текстилния, хранителния, финансовия и медийния сектор; Председател на „Russian Platinum“
 Гражданство: руско
 Пол: мъжки
 Муса Бажаев е председател на групата „Alliance“, сред чиито основни клиенти са най-големите представители на газовата и нефтената промишленост, промишлените съоръжения, телекомуникационния сектор, жилищното настаняване и комуналните услуги.
 Той е също така председател на съвета на директорите на „Russian Platinum“, определено като едно от водещите руски рудодобивни дружества, предоставящо значителен източник на приходи на правителството на Руската федерация. През 2021 г. VEB.RF, VTB Group и Russian Platinum подписват меморандум за намерение за финансиране на Черногорското находище на платинова, медна и никелова руда в Красноярския регион. Церемонията по подписването се състои по време на Международния икономически форум в Санкт Петербург в присъствието на президента Путин. Муса Бажаев е водещ руски бизнесмен, спадащ към 200-та най-богати руснаци, осъществяващ дейност в икономически сектор, който осигурява значителен източник на приходи за правителството на Руската федерация.
 Освен това Муса Бажаев е свързан с VEB.RF, основна институция за финансово развитие, която активно осигурява материална или финансова подкрепа на вземащите решения в Русия, отговорни за анексирането на Крим и дестабилизирането на Украйна, или която извлича ползи от тези вземащи решения лица.
 8.4.2022 г.
 918.
 Grigory Vikotorovitsj BEREZKIN
 (Григорий Викторович БЕРЁЗКИН)
 Дата на раждане: 9.8.1966 г.
 Място на раждане: Москва, Руска федерация
 Длъжност: Председател на Съвета на директорите на ESN Group
 Гражданство: руско
 Пол: мъжки
 Григорий Берьозкин е водещ руски бизнесмен и се счита за „послушното оръдие“ на президента Владимир Путин.
 Той е председател на съвета на директорите на ESN Group, руска група за частни капиталови инвестиции с портфейл от инвестиции в различни отрасли,включително медиите, енергетиката, инфраструктурата, информационните технологии, природните ресурси и нефтохимическия сектор. ESN Group е едно от най-големите